2. klasse torpedobåt

Båtene var raske for sin tid med sine 18 knop. Fram til 1902 hadde alle torpedobåter av 2. klasse en dampmaskin på 640 indikerte hestekrefter, mens de fra 1902 ble levert med forskjellige dampmaskiner. «Hauk» og «Falk» fikk maskiner på 750 hk, mens «Ørn» og «Ravn» hadde henholdsvis 1 024 og 1 048 hk – som igjen økte toppfarten. For Ørn og Ravns vedkommende lå denne på 23 knop, mot «Od»s 18 i 1882. «Kjell», den siste torpedobåten av 2. klasse som ble bygget, fikk en maskin på hele 1 864 hk, og en toppfart på 25,8 knop.

Bestykning bestod av én 37mm hurtigskytende kanon og ett torpedorør innebygget i baugen. Senere båter hadde også en torpedokanon på dekk, aktenfor skorsteinene. Fortregningen lå på rundt 40 tonn, mannskapet bestod av 11 mann, økt til 21 på de senere båtene.

Kategori:Norske krigsskip
Kategori:Patrulje- og torpedobåtklasser
Kategori:Skip bygget i Norge
Kategori:Artikler i sjøfart-prosjektet